Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: KK. 29. számú állásfoglalással módosított 26. számú állásfoglalást. Az állásfoglalás kimondta, hogy a társadalombiztosítás szervének az 1975. évi II. törvényen és a végrehajtására kiadott jogszabályokon alapuló valamennyi igénye
Paragraph Index: 178

h) pontja alapján a társadalombiztosítási járulék kötelezettséggel kapcsolatos közigazgatási határozat felülvizsgálata iránt indult peres eljárásban a feleket nem tárgyi költségmentesség, hanem az egyéb közigazgatási perekkel egyezően tárgyi illetékfeljegyzési jog illeti meg. A Bsz. 105. §-a értelmében a törvény hatálybalépését megelőzően hozott irányelvek, elvi döntések és kollégiumi állásfoglalások az eltérő tartalmú jogegységi határozat hozataláig továbbra is alkalmazhatók. Tekintettel arra, hogy a hatályos jogszabályokkal már teljes mértékben összhangban nem lévő kollégiumi állásfoglalás eredeti feladatát betölteni nem tudja, és nem szolgálja az egységes bírói gyakorlat kialakítását sem, szükségessé vált a rendelkező rész szerinti jogegységi határozat meghozatala. E jogegységi határozat közzétételétől az idézett jogszabályok alkalmazását igénylő perekben már nem alkalmazható a KK. 26. számú állásfoglalás. Budapest, 1999. május 5. Dr. Petrik Ferenc s. k., a tanács elnöke Dr. Kaszainé Bauer Jánosné dr. s. k., dr. Mezey Katalin s. k., előadó bíró bíró Dr. Lomnici Zoltán s. k., Dr. Kozma György s. k., bíró bíró A Magyar Köztársaság Legfelsőbb Bírósága jogegységi határozata 4/1999. BJE szám A MAGYAR KÖZTÁRSASÁG NEVÉBEN! A Magyar Köztársaság Legfelsőbb Bíróságának büntető jogegységi tanácsa az 1999. április 19-én tartott nem nyilvános ülésen a legfőbb ügyész indítványa alapján meghozta és 1999. április 27-én kihirdette a következő jogegységi határozatot: A fiatalkorúak tanácsának összetételére vonatkozó törvényi rendelkezések megsértése miatt a másodfokú bíróság a kényszerintézkedések tárgyában hozott elsőfokú határozatot hatályon kívül helyezi, és az elsőfokú bíróságot új eljárásra utasítja akkor is, ha a határozatot kizárólag a felnőtt korú terhelt fellebbezése folytán bírálja felül. INDOKOLÁS A legfőbb ügyész a Bszi. 29. § (1) bekezdése a) pontjának második fordulata és 31. §-ának (2) bekezdése alapján — az egységes ítélkezési gyakorlat biztosítása érdekében — jogegységi eljárást indítványozott. A legfőbb ügyész Bf.212/1999. számú indítványa szerint az ítélkezési gyakorlat nem egységes abban a jogértelmezési kérdésben, hogy ha a fiatalkorú és a felnőtt korú vádlott együtt elbírált ügyében a tárgyalás előkészítése során a bíróság tanácsa nem volt törvényesen megalakítva, 1999/47. szám de a végzés a fiatalkorú vádlott tekintetében első fokon jogerőre emelkedett, úgy ez a szabálysértés kiterjed-e a felnőtt korú vádlottra vonatkozó nem jogerős rendelkezésre, és ennek folytán a fiatalkorú vádlottra nézve is a végzés hatályon kívül helyezésének van-e helye. A legfőbb ügyész az eltérő bírói gyakorlat igazolására az alábbi döntéseket hozta fel: 1/a) A Legfelsőbb Bíróság Bf.II.674/1985. számú ügyében a megyei főügyészség 11 vádlott ellen különösen nagy értékre elkövetett lopás bűntette és más bűncselekmények miatt emelt vádat. A vádlottak között két fiatalkorú szerepelt, és egyikük — a II. r. vádlott — előzetes letartóztatásban volt. A tárgyalás előkészítése során a megyei bíróság a fiatalkorú II. r. vádlott és 8 felnőtt korú vádlott előzetes letartóztatását az elsőfokú bíróság ügydöntő határozatának kihirdetéséig fenntartotta. A végzés ellen több felnőtt korú vádlott fellebbezést jelentett be. A Legfelsőbb Bíróság, az ügyészi indítvánnyal megegyezően, a felnőtt korú vádlottak fellebbezésével megtámadott végzést valamennyi vádlottat érintően hatályon kívül helyezte, és az elsőfokú bíróságot új eljárásra utasította, mert a bíróság nem volt törvényesen megalakítva. Az eljárt bírósági tanácsnak ugyanis nem volt nő tagja, arra nézve pedig nem állt rendelkezésre adat, hogy az egyik tagja pedagógus lett volna. A hatályon kívül helyező végzésében a Legfelsőbb Bíróság kifejtette, hogy a megyei bírósági hatáskörbe tartozó ügyben nem alkalmazható az akkor még hatályban volt Be.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes